

***VŠEOBECNE ZÁVÄZNÉ NARIADENIE***

***OBCE TOPOREC č. 2/2014***

**o  podmienkach poskytovania príspevku na stravovanie pre dôchodcov**

Obecné zastupiteľstvo v Toporci v súlade s ustanovením § 6 ods.1 a § 4, ods. 2, písm. p) zákona č.369/1990 Z. z. o obecnom zriadení v znení neskorších predpisov a zákonom č. 599/2003 Z.z. o pomoci v hmotnej núdzi v znení neskorších predpisov sa uznieslo na tomto všeobecne záväznom nariadení:

**Čl. I**

**Predmet všeobecne záväzného nariadenia**

1. Obec organizuje spoločné stravovanie pre občanov, ktorých stravovanie nie je možné zabezpečiť inak ak sú poberatelia starobného dôchodku a pre svoj nepriaznivý zdravotný stav sú odkázaní na spoločné stravovanie
2. Obec môže občanovi na jeho žiadosť (písomnú, osobnú, telefonickú) poskytnúť prostredníctvom firiem Vináreň Spišská Belá a Cafe expreso Toporec prípadne inému poskytovateľovi stravy, ktorý prejaví záujem sa touto činnosťou v obci zaoberať príspevok na stravovanie z rozpočtu obce, ak je stravník poberateľom dôchodku ako jediného zdroja príjmu, vo výške 0,50 €/1 obed.
3. Potrebné predložiť:

* občiansky preukaz
* posledné rozhodnutie Sociálnej poisťovne, ústredie, Bratislava o výške dôchodku

1. Poplatky:  bez poplatku

Vybavuje: pracovníci TSP

Žiadosť: [Žiadosť o poskytnutie sociálnej služby](http://www.pukanec.sk/index.php?id_menu=74051)

Doba vybavenia:  na počkanie

**Čl. II**

**Záverečné ustanovenia**

1. Toto Všeobecne záväzné nariadenie bolo schválené uznesením Obecného zastupiteľstva obce Toporec č. ........./2014 dňa .....................
2. Toto všeobecne záväzné nariadenie nadobúda účinnosť 15. dňom od jeho vyvesenia.

V Toporci dňa .........................................

**PhDr. Jozef Potanko**

starosta obce

Dátum vyvesenia na oznamovacej tabuli a internetovej stránke 22.02.2014

Dátum schválenia VZN o  podmienkach poskytovania príspevku na stravovanie pre dôchodcov.........................................

Dátum účinnosti VZN o   podmienkach poskytovania príspevku na stravovanie pre dôchodcov.........................................